|  |  |
| --- | --- |
| **Témanap címe** | Advent, az eljövetel |
| **Évfolyam** | 4. |
| **Szerző(k)** | Bartha Jánosné – Csontos Zoltánné |

|  |  |  |  |  |  |  |  |
| --- | --- | --- | --- | --- | --- | --- | --- |
| **A témanap céljai:**   * Tudjanak a tanulók hatékonyan csoportban dolgozni, ezáltal fejlődjön együttműködési képességük és toleranciájuk! * Tudjanak adott szövegből adatokat keresni, lényeget kiemelni, összefoglalni! * Figyeljenek a társaikra és képesek legyenek érthetően ismereteket átadni egymásnak (tanítói segítséggel)! * Gyakorolják a Magyar Értelmező Kéziszótár használatát, az ott talált magyarázatokat képesek legyenek megérteni! * Tudjanak alkalmazkodni az adott kommunikációs helyzetekhez és ismerjék a kívánt publicisztikai műfaj sajátosságait! | | | | | | | |
| **Idő** | **Szakaszok és célok** | **Tanulói tevékenységek** | | **Tanári tevékenységek** | **Munkaforma/**  **Módszer** | **Tananyagok/**  **Eszközök** | **Megjegyzések** |
| 60 perc  45 perc | **I. szakasz**  **Előkészítés**  **a) Interjú a lelkésszel**  **Cél:** a kapcsolatok erősítése a helyi gyülekezettel,  a református identitás erősítése,  a helyi értékek megismerése, megőrzése,  a kommunikációs helyzetnek megfelelő magatartás gyakorlása.  **Két variáció:**  1. Előzetes feladat a templom meglátogatása és anyaggyűjtés a templom történetéről,  valamint a harangról.  2. Adott napon az első órában végzik ezeket a feladatokat.  Mindkét esetben beszámoló a gyűjtött adatokról, az interjú meghallgatása. | A gyerekek különböző képeket húznak.  Az azonos képet húzó gyerekek lesznek egy csoportban a nap folyamán.  Előzetes tartalmi felkészülés az interjúra,  az interjú műfaji sajátosságainak áttekintése,  az interjú kérdéseinek megfogalmazása,  kapcsolatfelvétel az interjúalannyal, adatgyűjtés, jegyzetelés,  beszámoló a gyűjtött anyagból. | | A tanító vezeti a csoportalakítást.  Koordinálja az előzetes tanulói tevékenységeket. Szervez, irányít, értékel. | kooperatív csoportmunka  kooperatív csoportmunka  kooperatív csoportmunka | képek a csoportalakí-táshoz  **1. sz. melléklet**  digitális eszköz az interjú felvételéhez, jegyzetfüzet | Javasolt az előzetes ismeretek  alkalmazása.  kérdések:  **2. sz. melléklet** |
| 7 perc | **b) Igeszakasz a nap kezdetén** (Máté 2, 9)  **Cél:** megismerkedés az igeszakasszal és annak üzenetével. | képolvasás, képelemzés,  szó- és kifejezésgyűjtés | | A tanító irányít, értékel. | frontális munka | digitális tábla vagy projektor, ppt | **3. sz. melléklet** |
| 8 perc | **c) Zenehallgatás, közös éneklés**  **Cél:** aközös éneklés örömének varázsa, közösségformáló erejének kiaknázása,  a református identitástudat megélése,  erősítése. | A koncert CD meghallgatása.  *Kis, karácsonyi ének – Ghymes együttes*  Ghymes: Koncert CD Music 2003.  (**4. sz. melléklet**)  Éneklés a Ghymes együttes kíséretével. | | A tanító kezeli az interaktív táblát/ projektort és kiosztja a dal kottáját, szövegét.  Motiválja a gyerekeket az éneklésre. | frontális munka | *Az Áldd, lelkem, Istened* című  énekkönyv  21. éneke  *a „Kis, karácsonyi ének” című dal kottája*  **5. sz. melléklet** | Kiadta a  Kölcsey Ferenc Református Gyakorló Általános Iskola.  Szerkesztette: Vad Péter  ének-zene tanár. |
| Az **I. szakasz** után következhet egy rövid szünet. A tanító dönti el, hogyan tagolja a napot. Minden szakasz után tarthat egy kis pihenőt, ha jónak látja.  A gyerekek fáradtsága dönti el egy-egy pihenő beiktatását. | | | | | | | |
| 45 perc  7 perc | **II. szakasz**  **Az ismeretterjesztő szöveg feldolgozása**  **Ráhangolódás**  **Cél:** az olvasástechnika és a helyesejtés fejlesztése  helyesejtési és gyorsolvasási gyakorlatok segítségével;  ráhangolódás a grafikai szervezők használatával  a feldolgozandó szöveg témájára, az adventi időszakra;  az együttműködési, asszociációs képesség fejlesztése. | Az I. szakaszban kialakított csoportok dolgoznak tovább.  **1. Csoportmunka (6. sz. melléklet)**  *A csoportok közösen kitöltik a feladatlapokat.*  1. csoport: ötletbörze (advent)  2. csoport: fent-lent találkozó vers  (gyertya)  3. csoport: ötsoros (koszorú)  4. csoport: gyémánt (ünnep)  5. csoport: szélsziporka (karácsony)  6. csoport: haiku (várakozás)  7-8. csoport:  **Helyesejtési és gyorsolvasási gyakorlatok**  **a) hangsúlygyakorlat**  *A tanulók hangosan felolvassák a szókapcsolatokat.* negyedik vasárnap  lutheránus lelkész  bűnbánatot jelképez  fényt szimbolizál  megváltást ígért  **b) hibakereső gyakorlat**  *A tanulók megkeresik a szóoszlopban, hogy hányszor szerepel hibásan leírva a kiemelt szószerkezet, majd megnevezik a hibatípusokat.*  szeretetteljes készülődés  szereteteljes készülődés  szeretetteljes készülődés  szeretettejes készülődés  szeretetteljes készülődés  szeretetteljes készülőbés  szeretetteljes készülödés  szeretettejles készülődés  **c) látószögnövelő gyakorlat**  *A tanulók elolvassák az egyre hosszabbodó, felvillanó szavakat.*  hit  öröm  remény  szeretet  várakozás  készülődés  szeretetteljes  **d) csoportmunkák ellenőrzése**  *A csoport tagjai beszámolnak az elvégzett feladatokról és felolvassák azokat.* | Felkészíti a tanulókat az ismeretterjesztő szöveg feldolgozására.  Irányít, koordinál.    Irányít, hallgatja a gyerekek felolvasását.  A tanító irányít, ellenőriz.  A tanító irányít.  Koordinál, értékel, helyesbít, javít. | | kooperatív csoportmunka  (1-6. csoport)  frontális munka  (7-8. csoport)  frontális munka  frontális munka  frontális munka  frontális munka | ppt **(3. sz. melléklet)**  projektor, számítógép,  üres grafikai szervezők, feladatlapok  **(6. sz. melléklet)**  ppt **(3. sz. melléklet)**, projektor  ppt **(3. sz. melléklet)**, projektor  ppt **(3. sz. melléklet)**, projektor | Hat csoportban  (egyenként  4 fős csoportokban) dolgoznak a tanulók,  az osztály többi tagja a tanítóval dolgozik közösen, ők alkotják a 7-8. csoportot.  Az elkészült feladatok felkerülnek a táblára. |
| 15 perc | **Jelentésteremtés**  **Cél:**  az önálló tanulás fejlesztése;  adatkeresés, lényegkiemelés,  szótárhasználat;  az együttműködési képesség fejlesztése;  motiváció az egymástól való tanulásra;  a szöveg hatékony feldolgozása aktív, interaktív és reflektív technikák alkalmazásával. | **1. Előfeltevések meghallgatása**  Az eddigiek alapján a tanulók megpróbálják megjósolni az óra tananyagát (műfaját, témáját).  **2. A szöveg feldolgozása kooperatív csoportmunkában**  *A tanulók önállóan olvassák a szöveget.* **(7. sz. melléklet)**  *A tanulók 4 fős csoportokban közösen dolgoznak a feladatokon***.**  **(8. sz. melléklet)**  1-5. csoport: 1. bekezdés  2-6. csoport: 2. bekezdés  3-7. csoport: 3. bekezdés  4-8. csoport: 4. bekezdés | -meghallgatja a tanulókat  A tanító körbejár, ha valamelyik csoport elakad, besegít, könnyebbé teszi a feladatot. | | frontális munka  kooperatív csoportmunka | **(7. sz. melléklet)**  feladatlap 1-4.  **(8. sz. melléklet)** | A csoportalakítás után célszerű felelősöket választani:  munkafelelős,  időfelelős,  írnok,  szószóló.  8 csoport esetén 2-2 csoport ugyanazon a feladatlapon dolgozik.  Minden csoport a szövegnek csak egy bekezdését dolgozza fel, amiről beszá-molnak és amit megtanítanak a többieknek. |
| 20 perc | **Reflektálás**  **Cél:**  az elkészült feladatok ellenőrzése;  az egymástól való tanulás megvalósulása;  a megszerzett ismeretek ellenőrzése. | **1. A szóvivők beszámolója**  *Minden csoportból kijönnek a szóvivők és beszámolnak az elvégzett feladatokról.*  **2. A szövegrész bemutatása** *A csoportokból egy tanuló bemutatja az adott szövegrészt, bekezdést.*  **3. Szómagyarázatok**  *A tanulók párosítják a kifejezéseket a jelentésükkel.*  **4. Az egymásnak átadott ismeretek ellenőrzése**  *A tanulók ellenőrzésképpen megoldják a LearningApps-ben készült feladatot.* | A tanító facilitál, ellenőriz.  Koordinálja a feladatvégzést.  A tanító irányít, ellenőriz. | | frontális munka | ppt **(3. sz. melléklet)**, projektor  LearningApps  (párkereső)  <https://learningapps.org/display?v=p2n40b43318>  (képek és linkek\_13.sz. melléklet)  LearningApps  (Legyen Ön is milliomos)  <https://learningapps.org/display?v=p4o4f9wza18> | A szóvivőket a bekezdések sorrendjében szólítjuk ki. |
| 3 perc | **Értékelés**  **Cél:**  visszajelzés a tanulók számára az órai munkájukról;  az önértékelés fejlesztése. | A tanulók értékelik saját maguk munkáját kivetített mondatok tartalmával azonosulva:  **„Még nem tudom vállon veregetni magam.”**  **„Igyekeztem, de néha kicsit elkalandozott a figyelmem.”**  **„Nagyon jól együttműködtem a csoportommal.”**  **„Mindent megtettem a mai órán, érdekességeket tudtam meg az adventről.”** | Meghallgatja a tanulók önértékelését, majd ő is értékeli az osztály munkáját. | |  | ppt **(3. sz. melléklet)** |  |
| Rövid szünet | | | | | | | |
| 45 perc  5 perc | **III. szakasz**  **Technikai foglalkozás**  **Harangkészítés**  **sólisztgyurmából**  **Két variáció:**  1. Az elkészült gyurmából harang alakú süteményszaggatóval karácsonyfadíszt készítünk.  2. Az elkészült gyurmából térbeli harangformát készít mindenki saját elképzelése alapján.  **Cél,** hogy a manualitás, a technikai feladat megoldása erősítse a szöveg befogadását!  Cél továbbá különböző kompetenciák fejlesztése: az érzékszervekkel tapasztalati úton szerzett ismeretek;  az ok-okozati összefüggések felismerése;  a problémamegoldó gondolkodás fejlesztése;  az esztétikai tudatosság kialakítása, a szépérzék fejlesztése;  a finommozgások fejlesztése;  a szociális kompetencia fejlesztése; az ajándékozás örömének átélése. | A gyerekek harangot készítenek sólisztgyurmából.  Minden csoport előkészíti a szükséges anyagokat és eszközöket.  Felelevenítik ismereteiket a sólisztgyurma összetételéről. | A tanító koordinál, irányít.  Bemutatja a munkadarabokat: a sóból, lisztből készült harangokat – sík és térbeli elrendezésben. | | csoportmunka | konyhai mérleg,  só, liszt, víz, étolaj, mérőedény, keverőtál, alátét lemez, nyújtófa, szaggató-formák, díszítőelemek | A csoportok létszámának megfelelő eszköz szükséges. |
| 5 perc | **Ráhangolódás** | A munkadarab elkészítésének megtervezése:  - a felhasznált anyagok megnevezése,  - a műveletek megtervezése,  - a szükséges eszközök és használatuk  átgondolása,  - az egyes műveletek bemutatása,  - értékelési szempontok kialakítása,  - balesetvédelem. | A tanító irányít, rávezet, szemléltet, bemutat, kérdez, magyaráz. | | frontális munka | ppt **(3. sz. melléklet)** | Minden anyagot, eszközt, műveletet és értékelési szempontot gyerek nevezzen meg! |
| 30 perc | **Jelentésteremtés** | A munkavégzés menete:  - a szükséges anyagok kimérése,  - gyúrás,  - nyújtás,  - szaggatás, formázás,  - díszítés, festés. | Koordinálja a munkafolyamatokat. | | csoportmunka,  egyéni munka | konyhai mérleg,  só, liszt, víz, étolaj, mérőedény, keverőtál, alátétlemez, nyújtófa, szaggató-formák, díszítőelemek | Tetszés szerint használhatnak a gyurma színezéséhez ételfestéket vagy természetes színezéket.  Akár a  munkadarab elkészülte után is dekorálhatják temperával vagy  [vízfestékkel](https://www.jatekfarm.hu/natural-earth-paint-vizfestek-csomag-6-szin-18558?keyword=v%C3%ADzfest%C3%A9k).  Munkavégzés közben halk karácsonyi zene szól.  https://www.youtube.com/watch?v=H-MeNuli\_k0 |
| 5 perc | **Reflektálás** | Összegzik a sólisztgyurma megmunkálása során szerzett tapasztalatokat.  Értékeléskor csoportonként bemutatják az alkotásokat és társértékelést is tartanak.  Beszélgetnek a használatbavétel lehetőségeiről. Meghallgatják az egyéni gondolatokat.  Az óra végén megszervezik a hulladékok, az eszközök és a maradék anyagok elpakolását. | Kérdez, szempontokat ad, irányít.  Nyomon követi a szempontokat.  Irányítja a beszélgetést.  Irányít, ellenőrzi a rendet. | | frontális  munka | ppt **(3. sz. melléklet)** |  |
| 30 perc | **IV. szakasz**  **Kvízjáték**    **Cél:**  a tanulók tudásának összevetése;  az önértékelés gyakorlása;  a becsületes játék szerepének értékelése, az egészséges versenyszellem alakítása. | Válaszolnak a kivetítőn megjelenő kérdésekre a helyes visszajelző kártyák felemelésével.  **(10. sz. melléklet)**  Csapatonként összesítik az elért pontszámokat és megállapítják a sorrendet. | Kivetít, kérdez, ellenőriz, értékel.  Koordinál, értékel. | | csoportmunka  csoportmunka | ppt **(9. sz. melléklet)**  visszajelző kártyák (1,2, X felirattal)  pontozólapok **(11. sz. melléklet)** | A tanulók a helyes megoldásért kapott pontot a pontozólapokon rögzítik. |
|  | **A témanap értékelése**  **Cél:**  a reális önértékelés, az önreflexió fejlesztése. | Önértékelést végeznek. | Értékel, összegez. | | frontális  munka |  |  |